近來忙於排舞，跳完後成班舞友齊齊食晚餐。成班人最好食中菜。灣仔選擇多，要經濟實惠，水準好的莫過於東園。冬瓜盅有特價又係夏天最好湯水。材料好足，我見有海蔘粒，蟹條，菇，蝦等等。好清好甜.今晚食豪的，魚翅撈飯。桂花炒魚翅炒得好爽，乾身，食落不油膩。好正。為了配合表演，最近各人都會以清淡為主，豉汁帶子蒸豆腐最適合。豆腐滑溜，豉汁又不會太鹹，帶子又鮮，好滿意。整體地方寛敞明淨，服務佳，食物又平又好，值得再去。